b'\n_START_ARTICLE_\nAlamut, Iran\n_START_PARAGRAPH_\nAlamut je bila najpomembnej\xc5\xa1a trdnjava nizarske veje ismailcev (ismaelitov). Postavljena je bila v te\xc5\xbeko dosegljivih gorah ju\xc5\xbeno od Kaspijskega jezera pri Kazvinu, v pokrajini Rudbar, pribli\xc5\xbeno 100 km od dana\xc5\xa1njega Teherana v Iranu. Poveljnik gradu je bil ustanovitelj ismailcev Hasan ibn as-Sabah. Od trdnjave so danes ostale samo ru\xc5\xa1evine._NEWLINE_Trdnjava je glavno prizori\xc5\xa1\xc4\x8de v romanu Alamut, ki ga je napisal (dokon\xc4\x8dal rokopis konec avgusta 1938) slovenski pisatelj Vladimir Bartol. Ravno tako se pojavlja tudi v romanu Baudolino pisatelja Umberta Eca.'